吉祥草

吉祥草係百合科吉祥草屬嘅長年生常綠草本植物，原產地喺中國嘅江蘇、浙江、安徽、江西、湖南、湖北、河南、陝西嘅秦嶺以南地區、四川、雲南、貴州、廣西同廣東。而家呢種植物一般喺中國內地海拔170——3200米且既陰暗又潮濕嘅山坡、山谷或密林入邊。

形態
植物高大概3dm，地下係匍匐根莖，喺節度生根。葉一般一抽生喺根莖位或節度，長線形或帶狀披針形，先端逐漸尖，長15~30cm。花係穗狀花序，淡紅色，一般生喺花莖上邊，花細而清香，一般喺每年秋末開花。果係波形漿果，熟嗰時係紫紅色。

用途
呢樖嘢可以用嚟做庭院嘅觀景植物，甚至成樖嘢都可以做藥，有潤肺止咳、清熱利濕嘅功效。

吉祥草 Reineckia carnea (Andr.) Kunth 中国植物志
 吉祥草 中醫世家
 吉祥草 Reineckia carnea (Andr.) Kunth 中国植物图像库
 吉祥草 爱养花

類:吉祥草屬
類:四季常綠植物
類:草本植物
類:藥用植物
類:香草